Komil Jalilov. Komil Jalilov (1979-yil 18-dekabr, Samarqand, OʻzSSR) — oʻqituvchi, taʼlim boʻyicha mutaxassis. Hayoti. Komil Jalilov 1979-yil 18-dekabrda Samarqand shahrida tavallud topgan. Taʼlimi. Dastlab, 1996–2000-yillarda Samarqand davlat chet tillari instituti bakavr darajasi boʻyichada tahsil olgan. Soʻng 2000–2002-yillarda Jahon iqtisodiyoti va diplomatiya universitetini va 2017–2018-yillarda London universiteti kolleji Taʼlim institutida (, toʻliq: ) Chevening dasturi bo‘yicha “O‘quv dasturlarini ishlab chiqish, pedagogika va pedagogik baholash” mutaxassisligi bo‘yicha magistr darajasini olgan. Bundan tashqari 2007–2008-yillarda AQShning Columbia universitetida „Pedagogik psixologiya va tillarni o‘qitish metodikasi“ yoʻnalishida va 2011–2013-yillarda Toshkent xalqaro Vestminster universitetida „Taʼlim berish va o‘qitish nazariyasi va amaliyoti“ yoʻnalishi boʻyicha malaka oshirgan. Faoliyati. Komil Jalilov 2001–2005-yillarda Jahon iqtisodiyoti va diplomatiya universiteti qoshidagi akademik litseyda oʻqituvchi sifatida, 2009–2012-yillarda Toshkent xalqaro Vestminster universiteti huzuridagi akademik litseyda direktor oʻrinbosari lavozimida, 2012–2014-yillarda M. V. Lomonosov nomidagi Moskva davlat universitetining Toshkent filialida oʻqituvchi sifatida, 2013–2015-yillarda O‘zbekiston Respublikasi Vazirlar Mahkamasi huzuridagi Davlat Test Markazi Chet tillarni bilish va egallash darajasini baholash boshqarmasida baholovchi va test topshiriqlarini ishlab chiquvchi, bo‘lim boshlig‘i o‘rinbosari lavozimlarida, 2016–2019-yillarda Alisher Navoiy nomidagi Toshkent davlat oʻzbek tili va adabiyoti universitetida oʻqituvchi sifatida, 2021–2022-yillarda Prezident taʼlim muassasalari agentligida metodika bo‘limi boshlig‘i lavozimida faoliyat yuritgan. 2021-yildan Toshkent shahridagi Webster universitetida faoliyat yuritmoqda. Ilmiy faoliyati. Komil Jalilov faoliyati davomida bir qancha kitob va qoʻllanmalar yozgan. Maktab darsliklari mojarosi. Komil Jalilov 2022-yilda yangi maktab darsliklari yozishda muallif boʻlgan. Lekin ijtimoiy tarmoqlarda darsliklar yuzasidan eʼtirozlar kelib tushgan. Darslik mualliflari Shavkat Mirziyoyevga murojaat bilan chiqishgan.